MÅNEDSPLAN FOR OKTOBER 2021

Mail; [hinfritid@favrskov.dk](mailto:hinfritid@favrskov.dk) – Hjemmeside; hinnerupfritidscenter.dk

Telefon; 89645595

KÆRE BØRN OG FORÆLDRE

Så er det blevet efterår. Det er snart tid til at huske lygterne på cyklen.

Huset er fuld af glade børn der leger sammen, hygger sig med brætspil, computerspil og masser af sportsaktivitet i vores sal. Værkstederne er åbne og der fremtrylles fine ting.

Vi har med succes i en periode på 14 dage, bedt børnene om at lade deres telefoner blive i tasken. Vi oplever at børnene er mere aktive og leger mere med hinanden. Det er jo rigtig dejligt.

Her kommer lige et lille opråb til jer forældre; vi ville være meget glade for, hvis deadlines for tilmeldinger overholdes, da vi i de situationer godt kan blive lidt udfordrede på mad og plads, eksempelvis til vores computerspilsaftener. Vi oplever desværre at en del tilmeldinger dukker op, flere dage efter sidste tilmeldingsfrist. Vi håber du/I vil være lidt mere opmærksomme på det.

Hver torsdag er der fortsat aftenåben fra kl. 17.30-20.00

Et måltid koster 15 kr. og man skal tilmelde sig senest onsdag kl. 17.30. Det er også muligt at medbringe sin egen mad og spise sammen med de andre.

Husk at det fortsat er muligt at melde sig til Djurs sommerland, indtil d. 12. oktober.

Nogle af vores aktiviteter, vil vi bede dig/jer om at benytte mobilepay: 89 75 90. Det vil altid fremgå af tilmeldingen.

Mange hilsner fra

Klubben.

|  |  |  |  |
| --- | --- | --- | --- |
| Tirsdage, onsdage og torsdage | Multiværkstedet | | Kom ned i træværkstedet og skær i træ og byg et fuglehus, et skærebræt eller måske har du en cykel der skal fixes eller et skateboard, der trænger til at få skiftet et hjul. Erik hjælper dig. |
| De fleste dage | Sy værkstedet  holder åbent | | Kom ind i syværkstedet og sy en pude, tehætte, hagesmæk, taske, grydelap, eller måske har du en gode ide. Kirsten hjælper dig. |
| De fleste dage | Kreativt værksted  holder åbent | | Her kan du lave malerier, smykker, fine armbånd dekorerer vaser, kopper og glas.  Fantasien har frit løb.  Birgit hjælper dig. |
| Mandag  11. oktober. | CROSS I SØFTEN  MELD DIG TIL I KLUBBEN. | | Der kan komme 8 børn med til Cross, hvis man har en tilladelse fra forældre.  Vi kører fra klubben i vores egen bus efter skole og er tilbage senest 17.30.  Du skal være iklædt lange ærmer, bukser og lukkede sko.  På selve stedet er der godkendt sikkerhedsudstyr til børnene, så kørslen er sikker.  Det er gratis at deltage. |
| Fra uge 43  torsdage | KLATRING I KLATREHAL I HAMMEL. | | Der kan komme 8 børn med ud at klatre. Vi kører efter skole og er tilbage senest 17.30.  Der forefindes sikkerhedsudstyr til klatring i hallen, som benyttes af børn og voksne.  Det er gratis at deltage. |
| Hver onsdag | DRAMA I SALEN  14.45 – 15.30 | | Kom og vær med og oplev en sjov lille time med teaterlege, improvisationer, små spil og hvad vi ellers finder på.  Alle kan være med. |
| Torsdage | TORSDAG AFTENKLUB ER TILBAGE!!  17.30 – 20.00 | | Så er der atter åbent i vores aftenklub og nu kan du komme og hygge dig med dine venner og spise aftensmad.  Husk at tilmelde dig aftensmad, senest onsdag kl. 17.00. Det koster 15 kr.  Du kan tilmelde dig i vores cafe. Snak med Birgit og Erik. |
| Fredag d. 29. oktober. | HALLOWEENFEST  I KUBBEN FOR  4, 5 OG 6 KLASSE | | Indbydelse til dette arrangement, følger i medio oktober til denne aften. |
| Onsdag d. 27. oktober | KLUBMØDE | | Her kan du høre om hvad der sker i klubben og du kan komme med gode ideer, til hvad der skal ske i klubben. |
| Onsdage d. 13 og 27. oktober | SVØMNING | | Meld dig til i klubben. Det koster 20 kr. at deltage. Husk badetøj og håndklæde.  Snak med Henrik og bliv skrevet på listen.  Al betaling sker via regning. |
| I uge 41  Mandag, tirsdag, onsdag og torsdag. | VERDENSMAD I VORES RESTAURANTUGE I KLUBBEN.  MELD DIG SOM TJENER OG SKRIV DIG PÅ DE DAGE DU KAN, I CAFEEN. | | .  Atter en gang glæder vi os til restaurantuge, med god mad. Vi har brug fro 6-8 tjenere hver dag, som vil servere for gæster og hjælpe med at gøre restauranten klar til næste dag. Dem der hjælper, får et gratis måltid mad og en sjov oplevelse.  Snak med Kirsten. |
| Onsdag d. 10. november  Fredag d. 12. november | PIGEAFTEN  D. 10. NOVEMBER  GAMERAFTEN D. 12. NOVEMBER | | Indbydelse følger i medio oktober til disse aften arrangementer. |
| Husk at melde dig til!! | DJURS SOMMERLAND | | Sidste frist for tilmelding er d. 12. oktober. |
| Tilmelding til aktivitet……………………………………..  Barn………………………….. Nr…………….  Forældre underskrift……………………………….. | | Tilmelding til aktivitet……………………………………  Barn………………………. Nr…………  Forældre underskrift………………………………………. | |
| Tilmelding til aktivitet……………………………………..  Barn………………………….. Nr…………….  Forældre underskrift……………………………….. | | Tilmelding til aktivitet……………………………………  Barn………………………. Nr…………  Forældre underskrift………………………………………. | |